EkBass/fiwiki-20250220-pages-articles huggingface dataset:
Kunnallispaino

Kunnallispaino, vuodesta 1982 Kunnallispaino Oy, oli Suomen Kunnallisliiton omistama suuri kirjapaino, joka harjoitti myös muun muassa oppikirjojen kustannustomintaa ja työllisti 1980-luvulla noin 450 henkilöä. Sen vuonna 1975 valmistunut painotalo sijaitsi nykyisen Tammiston kauppakeskuksen alueella Vantaalla Tuusulantien länsipuolella.. Kunnallispainon toimitusjohtajana vuodesta 1973 vuoteen 1989 oli kauppaneuvos Antero Rantamäki Viitattu 15.12.2022.. 1980-luvun lopulla Kunnallispaino taisteli taloudellisten ongelmien kanssa ja vähensi henkilöstöään noin viidestä sadasta neljään sataan. Omistajajärjestön todettua, ettei kirjapainoala varsinaisesti kuulu sen edunvalvontatehtäviin Kunnallispainon osake-enemmistö (80 %) myytiin vuonna 1989 Suomen Yhdyspankkia lähellä olleelle kehitysyhtiö Spontelille. Myynnistä saatujen varojen turvin perustettiin Kunnallisalan kehittämissäätiö. ==Printel Oy== Spontel osti Kunnallispainon lisäksi myös Hartwallien omistaman, alun perin pellervolaisen Yhteiskirjapainon ja sulautti sen Kunnallispainoon. Kokonaisuuden uudeksi nimeksi tuli Printel Oy. Pian ostettiin myös koulutarvikkeita ja oppikirjoja myynyt SOK:n Koulupalvelu, josta haluttiin eroon osana S-ryhmän tuolloista saneerausta. Spontel alkoi puolestaan saneerata Printeliä myymällä offsetpainon Aamulehdelle, yrityslomakebisneksen Aamulehden tytäryhtiölle Paragonille ja sivunvalmistustoiminnan sen työntekijöille. Spontel luopui vuonna 1993 kehitysyhtiötoiminnastaan keskittyäkseen lääketukkuyritys Tamroon, mutta 60 hengen Printel jatkoi Tamro-konsernissa oppilaitosten, päiväkotien, vanhustentalojen ja muun julkishallinnon tavarantoimittajana ja julkisen sektorin lomakkeiden tuottajana. Vuonna 1996 Printel osti valtiolta Karttakeskus Oy:n. Vuonna 1999 Printelistä muodostettiin Suomeen opetustarvikeyhtiö Lekolar-Printel Oy. Lekolar juontaa juurensa Brio- leluvalmistajan Lek & Lär -toimialaan, jonka sijoitusyhtiö Procuritas yhtiöitti vuonna 2004 nimelle Lekolar. Lekolar-Printel on tämän Pohjoismaiden johtavaksi itseään kutsuvan opetusvälineyrityksen Suomen-yhtiö. ==Lähteet== Luokka:Entiset suomalaiset teollisuusyritykset Luokka:Tammisto (Vantaa)
Hồ Chí Minhin kaupunginteatteri

Hồ Chí Minhin kaupunginteatteri eli Saigonin oopperatalo on Ranskan siitrtomaakaudella rakennettu teatterirakennus nykyisen Vietnamin Hồ Chí Minhin kaupungissa, joka tunnettiin aikaisemmin nimellä Saigon. Rakennus avautui vuonna 1900. Etelä-Vietnamin itenäistyttyä sitä käytti maan kansalliskokous ja Vietnamin sodan päätyttyä se muutettiin jälleen teatteriksi. ==Rakennus== Hồ Chí Minhin kaupunginteatteri siajitsee Vietnamin Hồ Chí Minhin kaupungissa eli entisessä Saigonissa.> Rakennus on Đường Đồng Khởi-kadun eli alkujaan Rue Catinatin varrella Lam Sơnin aukiolla. ==Historia== Ranskan Indokiinan hallinto pyrki alueen ranskalaistamiseen, mihin liittyi useita ranskalaistyylisiä rakennushankkeita. Ranskan hallitsemassa Saigonissa oli ollut teatteri jo entuudestaan, mutta kaupunkiin haluttiin rakentaa entistä suurempi oopperatalo. Rakennustyöt alkoivat loppuvuodesta 1897. Rakennuksen suunnitteli arkkitehti Félix Olivier apunaan Ferret Eugene ja Ernest Guichard. Rakennuksen tyyliä innoitti Palais Garnier eli Pariisin oopperatalo. Saigonin oopperatalo avautui 1. tammikuuta 1900. Avajaisiin osallistui juhlavieraana esimerkiksi Tanskan prinssi Valdemar. Ooppera oli etenkin 1920-luvulla hyvin suosittu ajanviettopaikka etenkin ranskalaisten sotilaiden keskuudessa. Sen merkitys alkoi kuitenkin hiipua toisen maailmansodan lähestyessä viihde-elämän alkaessa keskittyä paikallisille yökerhoille muualla kaupungissa. Oopperaesitysten määrä laski ja niiden tilalla alettiin esittää konsertteja ja vietnamilaista teatteria. Oopperatalon huomattavat kustannukset alkoivat herättää kritiikkiä ja vuonna 1943 kaavailtiin sen muuttamista vain konserttisaliksi. Tämän yhteydessä rakennuksen ulkosivuun tehtiin joitakin muutoksia ja esimerkiksi lukuisia patsaita poistettiin kokonaan. Vuonna 1944 oopperatalo vahingoittui liittoutuneiden ilmaiskussa ja se suljettiin. Ranskalaiset paalsivat Vietnamiin maailmansodan päätyttyä ja Vietnam jaettiin lopulta Pohjois- ja Etelä-Vietnamiin. Vuonna 1954 teatteriin asutettiin väliaikaisesti pohjoisesta evakuoituja ranskalaisia. Maaliskuussa 1956 perustettiin Vietnamin tasavallan eli Etelä-Vietnamin perustuslaillinen kokous, joka alkoi käyttää oopperataloa kokoontumistilanaan. Perustuslaillinen kokous muuttui kansalliskokoukseksi lokakuussa 1956. Kansalliskokous käytti rakennusta aina Saigonin kukistumiseen saakka Vietnamin sodassa vuonna 1975. Oopperatalon edustan Merijalkaväen patsas revittiin alas. Sodan jälkeen rakennus muutettiin jälleen teatteriksi. Vuonna 1998 rakennuksen ulkosivu palautettiin vuotta 1943 edeltäneeseen muotoonsa Saigonin kaupunkin 300-vuotispäivien juhlallisuuksien yhteydessä. ==Lähteet== Luokka:Hồ Chí Minhin kaupungin rakennukset ja rakennelmat Luokka:Teatterit Luokka:Oopperatalot
Datsometti

Datsometti (C5H10S2N2) on ditiokarbamaatteihin kuuluva heterosyklinen orgaaninen yhdiste. Yhdistettä voidaan käyttää maataloudessa tuhoeläinten, rikkaruohojen ja sienitautien torjuntaan. == Ominaisuudet, valmistus ja käyttö == Huoneenlämpötilassa datsometti on väritöntä kiteistä ainetta. Yhdiste liukenee hieman veteen ja hyvin useisiin orgaanisiin liuottimiin, esimerkiksi etanoliin, dietyylieetterin, asetoniin, kloroformiin ja ksyleeniin. Aine hydrolysoituu niin happamissa kuin emäksisissäkin oloissa. Hydrolyysissä muodostuu muun muassa metyyli-isotiosyanaattia, joka on varsinainen vaikuttava yhdiste haittaorganismeja vastaan.Jürgen Hartwig, Herbert Sommer & Franz Müller: "Nematicides", teoksessa Ullmann's Encyclopedia of Industrial Chemistry, John Wiley & Sons, New York, 2008. Datsometti ärsyttää ihoa, silmiä, hengitysteitä ja ruuansulatuskanavaa. Datsomettia valmistetaan metyyliammonium-N-metyyliditiokarbamaatin ja formaldehydin, trimetyylitrimetyleenitri-imiinin ja hiilidisulfidin tai hiilidisulfidin ja metyyliamiinin reaktiolla emäksisissä oloissa. Datsomettia käytetään maaperän käsittelyssä. Se tehoaa esimerkiksi hyönteisiin, sukkulamatoihin ja useisiin sieniin ja yksivuotisiin rikkaruohoihin. Selluloosa-, paperi- ja kaivosteollisuudessa yhdistettä lisätään prosessivesiin estämään liman ja biofilmin muodostumista ja sementin lisäaineena.Hermann Uhr, Burkhard Mielke, Otto Exner, Ken R. Payne & Edward Hill: "Biocides", teoksessa Ullmann's Encyclopedia of Industrial Chemistry, John Wiley & Sons, New York, 2013. Aine on hyväksytty käytettäväksi muun muassa useissa Euroopan unionin maissa, Yhdysvalloissa, Kanadassa, Intiassa ja Australiassa. == Lähteet == Luokka:Torjunta-aineet
José Muguerza

José Muguerza Anitúa (15. syyskuuta 1911 Eibar, Baskimaa, Espanja – 23. lokakuuta 1980) oli espanjalainen jalkapalloilija, pelipaikaltaan keskikenttäpelaaja. Muguerza edusti urallaan muun muassa joukkueita SD Eibar, Athletic Bilbao ja Real Club España. Hän voitti Athletic Bilbaon kanssa Primera Divisiónin neljästi kausina 1929–1930, 1930–1931, 1933–1934 ja 1935–1936 sekä Copa del Reyn niin ikään neljästi kausina 1929–1930, 1930–1931, 1931–1932 ja 1932–1933. Hän pelasi Primera Divisiónissa yhteensä 129 ottelua ja teki niissä yhden maalin. Hän pelasi Copa del Reyssä 14 ottelua ja teki niissä niin ikään yhden maalin. Mugueraza debytoi Espanjan A-maajoukkueessa kesäkuussa 1930 ollessaan 18-vuotias. Hän pelasi vuoden 1934 maailmanmestaruuskilpailuissa kolmessa ottelussa. == Lähteet == Luokka:Espanjalaiset jalkapalloilijat Luokka:Vuonna 1911 syntyneet Luokka:Vuonna 1980 kuolleet
Papás por conveniencia

Papás por conveniencia on televisioyhtiö Televisan esittämä meksikolainen televisiosarja. Sen päärooleissa ovat José Ron ja Ariadne Díaz. ==Näyttelijät== == Aiheesta muualla == * Luokka:Meksikolaiset draamasarjat Luokka:2020-luvun televisiosarjat Luokka:Televisan telenovelat
Säynjärvi

Säynjärvi on saarien ja niemien jakama järvi Savitaipaleella Etelä-Karjalassa. Sen pinta-ala on 2,1 neliökilometriä. Etäisyys Lappeenrannasta on 33 kilometriä länsiluoteeseen. == Maantiede == Säynjärvi on sekä muodoiltaan että syvyyssuhteiltaan epäyhtenäinen. Lahtia on useita, kuten Laakonlahti, Jokilahti ja Hiidenlahti. Kaakossa Hulikanniemi jakaa altaan Ristlahteen ja Leskenlahteen. Luoteiselta Haukhonkaselältä on salmiyhteys kaakkoiselle Hulikanselälle. Noin kolmasosa Säynjärvestä on vähintään kymmenen metriä syvä ja noin kymmenesosa vähintään kuusitoista metriä syvä. Syvin kohta, 28 metriä, sijaitsee luoteessa viisihehtaarisen Suurisaaren itäpuolella. Säynjärven saariluku on kaksitoista. Saarista laajimmat ovat Suurisaari ja runsaan hehtaarin laajuinen Korpsaari. Säynjärveä reunustaa osin kulttuurimaisema. Pientaloja on useita. Maasto kohoaa Kissanhoikan salmen länsipuolella yli 125 metriä merenpinnan yläpuolelle, eli yli 30 metriä järvenpintaa korkeammalle. Säynjärveen laskee usea oja, joilla ei ole karttanimiä. Järvi laskee Hiidenlahden itärannalta alkavaa Uuhijokea pohjoiseen Kuolimoon (77,0 metriä merenpinnan yläpuolella). Säynjärven vesitilavuus on 14 538 000 kuutiometriä. Säynjärvi (04.145.1.005) kuuluu Uuhijoen valuma-alueeseen (04.145), joka on kolmannen jakovaiheen vesistö Vuoksen vesistössä (04). Toinen jakovaihe on Kuolimon valuma-alue (04.14) ja ensimmäinen on Suur-Saimaan alue (04.1). Uuhijoen valuma-alueeseen kuuluu kahdeksan vähintään hehtaarin laajuista vakavettä, joista vain Säynjärvi on yli neliökilometrin laajuinen. == Lähteet == Luokka:Savitaipaleen järvet Luokka:Kuolimon valuma-alue
Intef VII

Intef VII oli Thebassa hallinnut ja 17. dynastiaan kuulunut faarao, joka oli faaraona lyhyen aikaa veljensä Intef VI:n jälkeen noin vuonna 1548 eaa. tai 1560 eaa. Intef VII on saatettu murhata. Hänen valtaistuinnimensä oli Sekhemre Herwhormaat (Voimakas Re ; joka on tyytyväinen, Maat). == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
København Sydin asema

København Syd (tanskaksi København Syd Station, entinen Ny Ellebjerg Station) on rautatie- ja metroasema, joka sijaitsee Valbyn alueella Kööpenhaminan lounaisosassa, Tanskassa. Asema on monien rautatie- ja haara-linjojen risteyskohta, jotka kulkevat sen päälinjojen kautta tai haarautuvat niistä, ja sitä kehitetään asteittain Kööpenhaminan julkisen liikenteen tärkeäksi solmukohdaksi. == Historia == Aseman nimi muutettiin Ny Ellebjergistä København Sydiksi (Eteläinen Kööpenhamina) 10. joulukuuta 2023, kun asemasta kehittyi merkittävä liikenteen solmukohta. Asemasta tuli Kööpenhaminan metron M4-linjan eteläinen pääteasema, kun laajennus avattiin 22. kesäkuuta 2024. == Tulevaisuus == Vuosina 2023-2025 rakennetaan lisää laitureita pääradalle Ruotsista ja Kööpenhaminan lentokentältä Juutinrauman rataa pitkin Kööpenhamina–Ringsted suurnopeusradalle kulkeville junille, joka on suunniteltu Fehmarninsalmen rautatie yhteyttä varten, sekä päinvastaiseen suuntaan. ==Lähteet== == Aiheesta muualla == Luokka:Kööpenhaminan metroasemat Luokka:Tanskan rautatieliikennepaikat
Dévoluy

Dévoluy on kunta eteläisessä Ranskassa Hautes-Alpesin departementissa Provence-Alpit-Rivieran alueella. Se sijaitsee noin 35 kilometriä Gapin kaupungista pohjoiseen. Dévoluyn kunta perustettiin 1. tammikuuta 2013, jolloin neljä kuntaa Agnières-en-Dévoluy, La Cluse, Saint-Etienne-en-Dévoluy ja Saint-Disdier yhdistyivät. Kunnan alueella sijaitsee SuperDévoluyn hiihtokeskus. Se perustettiin vuonna 1966, ja se on Dévoluyn vuoriston ensimmäinen hiihtokeskus. ==Lähteet== ==Aiheesta muualla== Luokka:Hautes- Alpesin kunnat
M4 (Kööpenhaminan metro)

M4 on Kööpenhaminan metron linja, joka kulkee København Sydin rautatieasemalta Orientkajiin. Se yhdistää pohjoisen Nordhavnin alueen eteläisen Sydhavnin alueeseen. Radan keskiosa jakaa raiteet Cityringenin (M3) kanssa. Tanskan kansankäräjät hyväksyi linjan rakentamisen vuonna 2012, ja se avattiin 28. maaliskuuta 2020. Sydhavnin haara hyväksyttiin vuonna 2015, ja avattiin 22. kesäkuuta 2024. == tulevaisuus == Linjan laajennusta Orienkajista Nordhavnin keskustaan tutkitaan. Laajennuksella olisi kaksi asemaa, ja se kulkisi täysin maan päällä. Linjan rakentamisesta päätetään vuonna 2025, ja se olisi tarkoitus avata vuonna 2030. København Sydin asemalta on suunnittellaan kahta mahdollista laajennusta: Hvidovreen ja Bispebjergiin. Jotta nämä laajennukset olisivat mahdollisia, vuonna 2016 tehtiin päätös rakentaa asema maanallaisena, eikä maanpäällisenä, kuten alun perin oli suunniteltu. == Asemat == * Orientkaj * Nordhavn * Østerport (vaihtoyhteys S-togin ja DSB junien kanssa) * Marmorkirken (Marmorikirkko) * Kongens Nytorv (vaihtoyhteys M1:n ja M2:n kanssa) * Gammel Strand (lähellä Christiansborgin linnaa) * Rådhuspladsen * København H (Kööpenhaminan päärautatieasema, vaihtoyhteys S-togin, DSB:n ja SJ:n kanssa) * Havneholmen * Enghave Brygge * Sluseholmen * Mozarts Plads * København Syd == Lähteet == Luokka:Kööpenhaminan metro
Pyrrolysiini

Pyrrolysiini (C12H21N3O3) on α-aminohappo ja toinen luonnossa esiintyvistä harvinaisista aminohapoista selenokysteiinin lisäksi.Suomen virtuaaliyliopisto, Solunetti: Harvinaiset aminohapot Toistaiseksi pyrrolysiinin on osoitettu olevan osa geneettistä koodia vain joillain metanogeenisillä arkkieliöillä ja bakteereilla. Sitä ei esiinny ihmisissä. Biokemiassa pyrrolysiinin koodi proteiinien rakenteessa on Pyl tai O. Pyrrolysiini muistuttaa rakenteeltaan lysiiniä, ja sen sivuketjussa on primäärinen aminoryhmä. Tämä tekee pyrrolysiinistä emäksisen ja positiivisesti varautuneen neutraalissa pH:ssa. Pyrrolysiinin karboksyylihapporyhmä esiintyy biologisissa olosuhteissa deprotonoituneessa -COO- muodossa. Vuonna 2002 pyrrolysiiniä havaittiin metaania tuottavan arkkieliön Methanosarcina barkeri metyylitransferaasi-entsyymin aktiivisessa kohdassa. Sitä koodaa emäskolmikko UAG (meripihka), joka on normaalisti lopetuskodoni. ==Lähteet== Luokka:Aminohapot
Antoni Milambo

Antoni-Djibu Milambo (s. 3. huhtikuuta 2005 Rotterdam) on alankomaalainen jalkapalloilija. Hän on pelipaikaltaan keskikenttäpelaaja. Hän on pituudeltaan 179-senttimetrinen. Hän edustaa Alankomaiden Eredivisiessä pelaavaa Feyenoordia. Milambo on pelannut Feyenoordin junioreissa vuodesta 2014. Hän pääsi edustusjoukkueessa ensimmäisen kerran kentälle elokuussa 2021 Konferenssiliigan karsintaottelussa sveitsiläistä FC Luzernia vastaan. Joulukuussa 2021 hänet vaihdettiin kentälle Konferenssiliigan ottelussa israelilaista Maccabi Haifaa vastaan. Huhtikuussa 2023 hän tuli vaihdosta kentälle kolmessa Eredivisien ottelussa. Feyenoord voitti tuolla kaudella liigamestaruuden. Kaudella 2023–2024 Milambo pelasi kahdeksan Eredivisie- ottelua, joista kolme avauskokoonpanossa, ja teki maalin lokakuussa kotiottelussa Vitesseä vastaan. Feyenoordin voittamassa KNVB-cupissa hän pelasi kaksi ottelua. Feyenoord voitti elokuussa 2024 Alankomaiden supercupin ja Milambo teki ottelussa yhden maalin PSV Eindhovenia vastaan. Hän pelasi Mestarien liigassa kaksi ottelua ja Eurooppa-liigassa yhden. Kauden 2024–2025 Mestarien liigassa Milambo on pelannut avauskokoonpanossa; hän teki lokakuussa yhden maalin vierasottelussa espanjalaista Gironaa ja kaksi maalia vierasottelussa portugalilaista Benficaa vastaan. Milambo on pelannut useissa Alankomaiden nuorisomaajoukkueissa alle 15-vuotiaista alle 21-vuotiaisiin. Hän pelasi viisi ottelua ja teki alkulohkossa yhden maalin Ranskaa vastaan Alankomaiden saavuttaessa EM-hopeaa alle 17-vuotiaiden EM-kilpailuissa 2022. == Lähteet == Luokka:Alankomaalaiset jalkapalloilijat Luokka:Vuonna 2005 syntyneet Luokka:Elävät henkilöt
Paul Corkum

Paul Corkum (s. 30. lokakuuta 1943) on kanadalainen fyysikko. Hän toimii professorina Ottawan yliopistossa. Corkumin erityisalaa on attosekuntifysiikka. Hänen käyttää voimakkaiden, lyhyiden infrapunavalopulssien vuorovaikutusta atomien tai molekyylien kanssa koherentin pehmeän röntgensäteilyn ja attosekunnin (sekunnin triljoonasosa, 10−18 s) mittaisten valopulssien tuottamiseksi. Ne ovat lyhyimpiä tällä hetkellä tieteen käytettävissä olevia hallittuja valonvälähdyksiä ja niillä tehdään tiedeyhteisön nopeimpia mittauksia. Corkum suoritti kanditutkinnon Kanadassa Acadian yliopistossa vuonna 1965, ja väitteli tohtoriksi Lehigh Universityssä Yhdysvalloissa vuonna 1972. Hän palasi Kanadaan ja työskenteli vuosikymmeniä akatemiatutkijana (National Research Council) ennen kuin siirtyi Ottawan yliopistoon vuonna 2008. Corkum on saanut lukuisia tiedepalkintoja, kuten Wolfin fysiikan palkinnon vuonna 2022 ja Kuningas Faisalin kansainvälisen palkinnon 2013. == Lähteet == Luokka:Kanadalaiset fyysikot Luokka:Kanadalaiset professorit Luokka:Royal Societyn ulkomaiset jäsenet Luokka:Vuonna 1943 syntyneet Luokka:Elävät henkilöt
Solheimin kirkko (Masfjorden)

Solheimin kirkko () on Masfjordenin kunnassa Norjassa sijaitseva puinen pitkäkirkko vuodelta 1881. ==Lähteet== ==Aiheesta muualla== Luokka:Norjan puukirkot Luokka:Masfjorden
Solheimin kirkko

Solheimin kirkko voi tarkoittaa seuraavia: * Solheimin kirkko, kirkko Bergenin kunnassa Norjassa * Solheimin kirkko, kirkko Masfjordenin kunnassa Norjassa
Frøysetin kirkko

Frøysetin kirkko () on Masfjordenin kunnassa Norjassa sijaitseva puinen pitkäkirkko vuodelta 1937. ==Lähteet== ==Aiheesta muualla== Luokka:Norjan puukirkot Luokka:Masfjorden
Foren kirkko

Foren kirkko () on Meløyn kunnassa Norjassa sijaitseva puinen ristikirkko vuodelta 1909. ==Lähteet== ==Aiheesta muualla== Luokka:Norjan puukirkot Luokka:Meløy
Kopperån kappeli

Kopperån kappeli () on Meråkerin kunnassa Norjassa sijaitseva kivinen pitkäkirkko vuodelta 1936. ==Lähteet== ==Aiheesta muualla== Luokka:Norjan kivikirkot Luokka:Meråker
Stordalenin kappeli

Stordalenin kappeli () on Meråkerin kunnassa Norjassa sijaitseva puinen pitkäkirkko vuodelta 1863. ==Lähteet== ==Aiheesta muualla== Luokka:Norjan puukirkot Luokka:Meråker
Nesin kirkko (Midt-Telemark)

Nesin kirkko () on Midt-Telemarkin kunnassa Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Norjan kivikirkot Luokka:Midt-Telemark
Bøn kirkko (Midt-Telemark)

Bøn kirkko () on Midt-Telemarkin kunnassa Norjassa sijaitseva puinen pitkäkirkko vuodelta 1875. ==Lähteet== ==Aiheesta muualla== Luokka:Norjan puukirkot Luokka:Midt-Telemark
Hällestad

Hällestad on taajama Finspångin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 322 asukasta vuonna 2021. ==Lähteet== ==Aiheesta muualla== Luokka:Finspångin kunta Luokka:Ruotsin taajamat
Ljusfallshammar

Ljusfallshammar on taajama Finspångin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 318 asukasta vuonna 2021. ==Lähteet== ==Aiheesta muualla== Luokka:Finspångin kunta Luokka:Ruotsin taajamat
Grytgöl

Grytgöl on taajama Finspångin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 323 asukasta vuonna 2021. Grytgölin suurin työllistäjä on hitsauslankaa valmistava tehdas. ==Lähteet== ==Aiheesta muualla== Luokka:Finspångin kunta Luokka:Ruotsin taajamat
Butbro

Butbro on taajama Finspångin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 283 asukasta vuonna 2021. ==Lähteet== ==Aiheesta muualla== Luokka:Finspångin kunta Luokka:Ruotsin taajamat
Adelfoí (Astypálaia)

Adelfoí (, myös Adélfia, Αδέλφια) on kahden pienen Kreikan saaren ryhmä, joka kuuluu Dodekanesian saariryhmään ja jonka saaret sijaitsevat Astypálaian saaren kaakkoispuolella sen ja Sýrnan saaren välissä. Saaret ovat asumattomia (2021). Hallinnollisesti Adelfoín saaret kuuluvat Astypálaian kuntaan, Kálymnoksen alueyksikköön ja Etelä-Egean saarten alueeseen. == Saaret == Saariparin saaret ovat: Nimi Sijainti Pinta-ala (km²) (n.) 1 Megálos Adelfós (Μεγάλος Αδελφός) 0,226 2 Mikrós Adelfós (Μικρός Αδελφός) 0,133 == Lähteet == Luokka:Astypálaia Luokka:Dodekanesia
Adelfoí

Adelfoí (; transl. myös Adelfí; ”Veljekset”) voi viitata seuraaviin saariin Kreikassa: * Adelfoí eli Adélfia, kahden saaren ryhmä Kykladien saariryhmässä lähellä Astypálaiaa * Adelfoí, kahden saaren ryhmä Pohjoisten Sporadien ryhmässä lähellä Alónnisosta == Katso myös == * Adélfia, useita merkityksiä
Adelfia

Adelfia tai Adélfia (, ”Sisarukset”) voi viitata seuraaviin: * Adelfia, kaupunki Apuliassa Italiassa * Adelfoí eli Adélfia, kahden saaren ryhmä Kykladien saariryhmässä Kreikassa lähellä Astypálaiaa * Tría Adélfia eli Adélfia, kolmen saaren ryhmä Kykladien saariryhmässä Kreikassa lähellä Folégandrosta
Áfoti

Áfoti (, myös Afóti, Αφώτη) on pieni Kreikan saari, joka kuuluu Dodekanesian saariryhmään ja sijaitsee Kárpathoksen saaren itärannikolla Kárpathoksen kaupungin eli Pigádian edustalla. Saaren pinta-ala on noin 0,002 neliökilometriä ja se on asumaton (2021). Hallinnollisesti Áfoti kuuluu Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen. Saaren nimi tulee Kárpathoksen pääsaarella Kárpathoksen kaupungin länsipuolella olevasta Áfotin alueesta, jossa on samanniminen ranta, ja siellä olleesta Pyhälle Fotinelle (Agía Foteiní > Áfoti) omistetusta Pyhän Fotinen kirkosta. Saaren itäpuolella sijaitsee Despotikón saari. == Lähteet == == Aiheesta muualla == Luokka:Dodekanesia Luokka:Kárpathos
Maximilian Haider

Maximilian Haider (s. 1950) on itävaltalainen fyysikko. Hänen kehitystyönsä on parantanut elektronimikroskooppien erotuskykyä merkittävästi. Haider jätti koulunsa kesken ja työskenteli teini-iässä optikkojen oppipoikana Linzissä ja Kölnissä. Hän palasi kouluun, suoritti lukion 26-vuotiaana, ja aloitti fysiikan opinnot Kielin yliopistossaa. Myöhemmin hän väitteli tohtoriksi Darmstadtin teknillisessä yliopistossa. Nykyään hän työskentelee elektronioptiikan professorina Karlsruhen teknillisessä instituutissa Saksassa ja eletronimikroskooppeja valmistavassa yrityksessä. Haider on työskennellyt yhdessä Harald Rosen ja Knut Urbanin kanssa vuodesta 1990. Rose kehitti teorian elektronimikroskoopin objektiivin palloaberraation korjaamiseksi. Haider rakensi prototyypin jossa teoriaa sovellettiin ja Urban kehitti siitätoimivan laitteen. Työn seurauksena läpäisyelektronimikroskoopin erotuskyky parani atomien kokoluokkaan. Haider, Rose ja Urban saivat saavutuksestaan Wolfin fysiikan palkinnon vuonna 2011. == Lähteet == Luokka:Itävaltalaiset fyysikot Luokka:Vuonna 1950 syntyneet Luokka:Elävät henkilöt
Agía Kyriakí (Kálymnos)

Agía Kyriakí () on pieni Kreikan saari, joka kuuluu Dodekanesian saariryhmään ja sijaitsee Kálymnoksen saaren länsirannikon Pánormoksen kylän edustalla, etelään Télendoksen saaresta. Saaren pinta-ala on 0,144 neliökilometriä ja se on asumaton. Hallinnollisesti Agía Kyriakí kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen. Saari on saanut nimensä siellä olevasta Pyhälle Kyriakelle (Agía Kyriakí) omistetusta kirkosta. Saaren suurin korkeus on noin 58–60 metriä merenpinnasta laskettuna. Se on jyrkkä länsisivultaan ja laskee itään päin. == Lähteet == == Aiheesta muualla == Luokka:Dodekanesia Luokka:Kálymnos
Agía Marína (Sými)

Agía Marína () on pieni Kreikan saari, joka kuuluu Dodekanesian saariryhmään ja sijaitsee Sýmin saaren itärannikon edustalla. Saaren pinta-ala on noin 0,015 neliökilometriä ja se on asumaton. Hallinnollisesti Agía Marína kuuluu Sýmin kuntaan, Ródoksen alueyksikköön ja Etelä-Egean saarten alueeseen. Saari on saanut nimensä siellä olevasta Pyhälle Marinalle eli Margareetalle (Agía Marína) omistetusta kirkosta ja luostarista. Sýmin pääsaaren puolella Agía Marínan saaren kohdalla sijaitsee Agía Marínan ranta. == Lähteet == Luokka:Dodekanesia Luokka:Sými
Alharith Obaid

Alharith Obaid eli Alha (s. 1999, Bagdad, Irak) on suomalainen tubettaja ja sisällöntuottaja. Hän on tehnyt katuhaastatteluja. Hän julkaisi vuonna 2024 alharich_s01-dokumenttisarjan Yle Areenaan. Kun Obaid oli kaksivuotias, perhe muutti Hämeenlinnaan ja sieltä vuonna 2004 Helsingin Viikkiin. 12-vuotiaana Obaid alkoi tehdä ensimmäisiä videoitaan. Niiden tekeminen vei kuitenkin niin paljon aikaa, että Obaid jätti lukion kesken. Vuonna 2015 Obaid kuvasi ensimmäisen katuhaastatteluvideonsa. Obaid on näytellyt Paula Korvan Aalto- yliopistossa ohjaamassa Rehtori-lyhytelokuvassa. == Lähteet == == Aiheesta muualla == * Alhan kanava Youtubessa * Alhan Instagram * Alhan Twitch Luokka:Suomalaiset tubettajat Luokka:1990-luvulla syntyneet Luokka:Elävät henkilöt
Ágios Andréas (Kálymnos)

Ágios Andréas () on pieni Kreikan saari, joka kuuluu Dodekanesian saariryhmään ja sijaitsee Kálymnoksen saaren etelärannikon edustalla. Saaren pinta-ala on noin 0,03 neliökilometriä ja se on asumaton. Hallinnollisesti Ágios Andréas kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen. Saari on saanut nimensä Kálymnoksen pääsaaren puolella vastapäätä saarta olevasta Pyhälle Andreakselle (Ágios Andréas) omistetusta kirkosta. == Lähteet == Luokka:Dodekanesia Luokka:Kálymnos
Agriélaia

Agriélaia (, myös Agrielaía, Αγριελαία, Agrieliá, Αγριελιά, Agreliá, Αγρελιά, Agréli, Αγρέλι) on pieni Kreikan saari, joka kuuluu Dodekanesian saariryhmään ja sijaitsee Kastellórizon eli Megístin saaren itärannikolla Kastellórizon kylän edustalla. Saaren pinta-ala on noin 0,016 neliökilometriä ja se on asumaton. Hallinnollisesti Agriélaia kuuluu Megístin kuntaan, Ródoksen alueyksikköön ja Etelä-Egean saarten alueeseen. == Lähteet == Luokka:Dodekanesia Luokka:Megísti
Rutger Macklean

Rutger Macklean (synt. Macklier; 28. heinäkuuta 1742 Hjärtum – 14. tammikuuta 1816 Skurup) oli ruotsalainen maanomistaja ja vapaaherra, joka muistetaan maatalouden uudistajana, ennen kaikkea isojakoa seuranneen yksjaon toteuttamisesta omistamansa Svaneholmin linnan mailla. Juristin koulutuksen hankkinut Macklean työskenteli Götan hovioikeudessa 1760-luvun alussa ja eteni myöhemmin upseerinurallaan kapteenin arvoon ja Loviisa Ulriikan kamariherraksi. Hän toimi edustajana säätyvaltiopäivillä 1778–1789 ja kuului Kustaa III:n arvostelijoihin. Yhdistys- ja vakuuskirjan voimaantulon jälkeen hän lähti politiikasta, mutta palasi valtiopäiville vuonna 1809, kun Kustaa IV Aadolf oli syrjäytetty vallankaappauksella. Macklean luonnosteli ehdotuksen uudeksi perustuslaiksi, mutta Ranskan vallankumouksesta ammentanut esitys oli vailla läpimenon mahdollisuuksia. ==Kuvia== Macklean, Rutger; staty av Axel Ebbe.jpg|Mackleania esittävä patsas Svaneholmin linnan pihamaalla (Axel Ebbe). Rutger Maclean.JPG|Macklean Carl August Ehrensvärdin pilapiirroksessa. Hässleholm - Pierre and Train to Helsingborg (3704909635).jpg|Mackleanin mukaan nimetty paikallisjuna Hässleholmissa vuonna 1999. ==Lähteet== ==Aiheesta muualla== Luokka:Ruotsalaiset aateliset Luokka:Ruotsalaiset juristit Luokka:Ruotsalaiset upseerit Luokka:Ruotsalaiset poliitikot Luokka:Vuonna 1742 syntyneet Luokka:Vuonna 1816 kuolleet
Ammoúdi (Kárpathos)

Ammoúdi (, myös Ammoúï, Αμμούϊ) on pieni Kreikan saari, joka kuuluu Dodekanesian saariryhmään ja sijaitsee Kárpathoksen saaren pohjoispään itärannikon edustalla. Saaren pinta-ala on noin 0,012 neliökilometriä ja se on asumaton. Hallinnollisesti Ammoúdi kuuluu Kárpathoksen kuntaan, Kárpathos- Kásoksen alueyksikköön ja Etelä-Egean saarten alueeseen. == Lähteet == Luokka:Dodekanesia Luokka:Kárpathos
Apanonísia

Apanonísia (, myös Apáno Nisiá, Απάνω Νησιά, Epáno Nisiá, Επάνω Νησιά, Epáno, Επάνω) on kahden pienen Kreikan saaren ryhmä, joka kuuluu Dodekanesian saariryhmään ja jonka saaret sijaitsevat Kálymnoksen saaren länsipuolella, etelään Télendoksen saaresta. Saarten yhteenlaskettu pinta-ala on noin 0,095 neliökilometriä ja ne ovat asumattomia. Hallinnollisesti Apanonísian saaret kuuluvat Kálymnoksen kuntaan, Kálymnoksen alueyksikköön ja Etelä-Egean saarten alueeseen. == Lähteet == Luokka:Dodekanesia Luokka:Kálymnos
Archangélou

Archangélou (, eli Nisída tou Archangélou, Νησίδα του Αρχαγγέλου, ”Archángeloksen saari”) eli Ágios Nikólaos (Άγιος Νικόλαος) on pieni Kreikan saari, joka kuuluu Dodekanesian saariryhmään ja sijaitsee Ródoksen saaren itärannikolla Archángeloksen Stegnán kylän eteläpuolisen niemenkärjen edustalla. Saaren pinta-ala on noin 0,02 neliökilometriä ja se on asumaton. Hallinnollisesti Archángeloksen saari kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Archangéloun itäpuolella sijaitsee Exonísin saari. Archángeloksen saarella on 1400-luvulla rakennetun tornimaisen luostarikirkon rauniot. Se on ainoa jäännös paikalla olleesta Johanniittain ritarikunnan alaisesta luostarista. Luostari oli omistettu Pyhälle Nikolaokselle (Ágios Nikólaos), mistä saari on saanut toisen nimensä. == Lähteet == == Aiheesta muualla == Luokka:Dodekanesia Luokka:Ródos
Artikonísi

Artikonísi ( tai Αρτηκονήσι) on pieni Kreikan saari, joka kuuluu Dodekanesian saariryhmään ja sijaitsee Sesklín saaren etelärannikon edustalla sen ja Kouloúndroksen saaren välissä. Saaren pinta-ala on noin 0,008 neliökilometriä ja se on asumaton. Hallinnollisesti Artikonísi kuuluu Sýmin kuntaan, Ródoksen alueyksikköön ja Etelä-Egean saarten alueeseen. == Lähteet == Luokka:Dodekanesia Luokka:Sými
Aspropníchtis

Aspropníchtis (, myös Aspropníchti, Ασπροπνίχτη) on pieni Kreikan saari, joka kuuluu Dodekanesian saariryhmään ja sijaitsee Kálymnoksen saaren etelärannikon edustalla. Saaren pinta-ala on noin 0,003 neliökilometriä ja se on asumaton. Hallinnollisesti Aspropníchtis kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen. == Lähteet == Luokka:Dodekanesia Luokka:Kálymnos
Chténi

Chténi () on pieni Kreikan saari, joka kuuluu Dodekanesian saariryhmään ja tarkemmin Astakidonísian saariin ja sijaitsee Kárpathoksen luoteispuolella ja Kásoksen pohjoispuolella. Saaren pinta-ala on noin 0,016 neliökilometriä ja se on asumaton. Hallinnollisesti Chténi kuuluu Kárpathoksen kuntaan, Kárpathos- Kásoksen alueyksikköön ja Etelä-Egean saarten alueeseen. Chténi on pienin Astakidonísian saarista ja sijaitsee ryhmän suurimman saaret Astakídan pohjoispuolella. == Lähteet == Luokka:Dodekanesia Luokka:Kárpathos
Kiihtelysvaaran kirkko

Kiihtelysvaaran kirkko on Kuopion hiippakuntaan kuuluvan Vaara-Karjalan seurakunnan kirkko, joka valmistui vuonna 2024. Kirkko sijaitsee Kiihtelysvaarassa, joka kuuluu nykyään Joensuuhun. Kirkko rakennettiin korvaamaan aiemman samalla paikalla sijainneen, vuonna 2018 tuhopoltetun samannimisen kirkon. Kirkon ympärillä sijaitsee vanha kirkkopiha ja aiemman kirkon palosta säästynyt kellotapuli. Vanhan kirkon viinikellari on säilytetty osaksi uutta kirkkoa. Pihalle sijoitetaan myös vanhan kirkon muistelupaikka ja poltetun kirkon paikalla vanhan kirkon palamisen jälkeen rakennetun tilapäisen rauniokirkon penkkejä on sijoitettu kirkkomaalle. ==Historia== Joensuun seurakuntayhtymä päätti joulukuussa 2018, että muutama kuukausi aiemmin palanut kirkko korvataan uudella. Uuden kirkon rakennusprojektia ohjaamaan valittiin tällöin suunnittelutoimikunta. Vuonna 2020 yhteinen kirkkovaltuusto päätti uuden kirkon keskeisistä piirteistä. Uuden kirkon pinta-alaksi määriteltiin 510 neliömetriä ja kirkkosalin paikkaluvuksi 100-125. Hankessuunnitelmassa määriteltiin, että kirkkoon sijoitetaan myös Vaara- Karjalan seurakunnan Kiihtelysvaaran viikkotoiminta. Maaliskuussa 2021 uutta kirkkoa suunnittelemaan valittiin oululainen Luo artkkitehdit Oy ja pääsuunnittelijaksi arkkitehti Riikka Kuittinen. Suunnittelussa kuultiin seurakunnan toiveita muun muassa erilaisilla kyselyillä. Kirkkohallitus hyväksyi joulukuussa 2022 yhteisen kirkkovaltuuston päätöksen. Kirkon rakennustyöt alkoivat 31.7.2023 peruskiven muurauksella ja kirkko valmistui marraskuussa 2024. Kuopion hiippakunnan piispa Jari Jolkkonen vihki kirkon käyttöön ensimmäisenä adventtissunnuntaina 2024. Kirkon rakentamiskustannukset olivat noin 5,5 miljoonaa euroa, josta noin 800 000 euroa saatiin lahjoituksina. Rahalahjoituksien lisäksi liikemies Kyösti Kakkonen lahjoitti kirkon viereen sijoitetun kuvanveistäjä Panu Patomäen suunnitteleman enkeliä esittävän patsaan. ==Arkkitehtuuri== Kirkko muistuttaa osittain ulkoasultaan vanhaa kirkkoa, sillä se on hirsirakenteinen ristikirkko. Kirkkosalissa on 120 paikkaa, mutta tiloja yhdistelemällä paikkaluku saadaan nostettua jopa kaksinkertaiseksi. Kirkkosalin pinnat ovat puuta. Seinissä näkyy hirsipinta, mnkä lisäksi lattia on pystypuuta ja muut pinnat paneelia. Valaistuksessa hyödynnetään luonnonvaloa, joka säteilee kirkkosaliin suurista ikkunoista. Alttarikalusteet on veistetty puusta ja niiden yläpuolella on vanhasta kirkosta pelastettu alttaritaulu. ==Lähteet== Luokka:Kiihtelysvaara Luokka:Joensuun kirkkorakennukset
Alberto Antonini

Alberto Antonini (1961 – 14. joulukuuta 2023) oli italialainen toimittaja ja tiedottaja. Antonini toimi Formula 1 -talli Ferrarin tiedottaja vuosina 2015–2019. Hän työskenteli toimittajana italialaisille Autosprint- ja Sky Italia -lehdille. == Lähteet == Luokka:Italialaiset toimittajat Luokka:Tiedottajat Luokka:Formula 1 -tallien työntekijät Luokka:Ferrarin henkilöstö Luokka:Vuonna 1961 syntyneet Luokka:Vuonna 2023 kuolleet
Sean Bratches

Sean Bratches (s. 1960) on yhdysvaltalainen urheiluvaikuttaja. Bratches toimii Relevent Sportsin puheenjohtajana. Aiemmin hän toimi Formula 1 -sarjan kaupallisten toimintojen johtajana vuosina 2017–2020. == Lähteet == Luokka:Yhdysvaltalaiset urheiluvaikuttajat Luokka:Formula 1 -taustavaikuttajat Luokka:Vuonna 1960 syntyneet Luokka:Elävät henkilöt
Jo Ramírez

Jo Ramírez (s. 20. elokuuta 1941) on meksikolainen moottoriurheiluvaikuttaja. Ramírez toimi McLaren Formula 1 -tallin koordinaattorina vuosina 1984–2001. Läksiäislahjaksi David Coulthard ja Mika Häkkinen lahjoittivat 2001 Unkarin GP:n aikana Ramírezille Harley Davidson -moottoripyörän tämän 60-vuotispäivän kunniaksi ja hän jäi eläkkeelle 2001 Yhdysvaltain GP:n jälkeen. == Lähteet == Luokka:Formula 1 -tallien työntekijät Luokka:Meksikolaiset henkilöt Luokka:Vuonna 1941 syntyneet Luokka:Elävät henkilöt
Tony George

Tony George (s. 30. joulukuuta 1959) on yhdysvaltalainen liikemies ja moottoriurheiluvaikuttaja. George toimi Indianapolis Motor Speedwayn ja Hulman & Companyn toimitusjohtajana vuosina 1989–2009. == Lähteet == Luokka:Yhdysvaltalaiset liikemiehet Luokka:Moottoriurheilun henkilöt Luokka:Vuonna 1959 syntyneet Luokka:Elävät henkilöt
Mika A. Sillanpää

Mika A. Sillanpää (s. 1976) on suomalainen teknillisen fysiikan tohtori, joka työskentelee Aalto-yliopiston kvanttinanomekaniikan professorina. Sillanpää valmistui Teknillisestä korkeakoulusta diplomi-insinööriksi 1999 ja tekniikan tohtoriksi 2005 pääaineenaan teknillinen fysiikka. Hänen englanninkielinen väitöskirjansa (2005) oli otsikoitu Quantum device applications of mesoscopic superconductivity. Väitöskirjatyön ohjaajina olivat professori Martti M. Salomaa. Sillanpää on tutkimut useita kvanttimekaanisia ilmiöitä, rakenteita ja ratkaisuja, joilla voitaisiin pohjustaa kvanttitiedon siirtämistä ja näin luoda perustaa kvanttitietokoneiden rakentamiselle. Vuonna 2007 Sillanpää kumppaneineen ___... (Nature 2007)... kohinan poistamista.... Sittemmin Sillanpää osoitti tutkimusryhmineen esimerkiksi, miten kvanttimekaanisen lomittumisen voi mitata suoraan (Science, 2021). Kokeessa makromittakaavan rumpua värisytettiin mikroaalloilla, ja tämä sai lähekkäisen toisen rumputason värähtelemään. Tapahtumaa ei voida selittää klassisen mekaniikan perusteella. Siirtynyt oskillaatio mitattiin mikroaaltolaserin avulla. Suora mittaus osoitti samalla, ettei kvanttifysiikan atomitason perusperiaatteisiin kuuluva Heisenbergin epätarkkuusperiaate päde yksittäisten hiukasten kokoluokkaa paljon suurempien kvanttimekaanisten kappaleiden kohdalla. Näistä voidaan Sillanpään mukaan mitata sekä paikka ja värähtelynopeus tarkasti. Sillanpään johtama tutkimustyö on voittanut useita arvostettuja viisivuotisia tutkimusrahoituksia Euroopan tutkimusneuvostolta (ERC). Hän on yksi harvoista suomalaisista, jotka ovat saaneet kolme erillistä tutkimusapurahaa ERC:ltä: ERC Starting Grant (2009: tutkimustyö 2010-2014), ERC Consolidator Grant (2013: tutkimustyö 2015-2019) ja ERC Advanced Grant (2020-). Sillanpää kutsuttiin Suomalaisen Tiedeakatemian jäseneksi vuonna 2016. Physics World -lehti palkitsi hänet kumppaneineen vuoden 2021 läpimurrosta fysiikan alalla Sciencessä julkaistun uraauurtavan tutkimustyön johdosta. ==Lähteet== ==Aiheesta muualla== * * Mika Sillanpää: "The borderline between quantum physics and everyday world" (Aalto University Tenured Professors' Installation Lecture, 2016-01-16, about 21 min) (youtube.com) * Department of Applied Physics - Quantum Nanomechanics group (aalto.fi) Luokka:Suomalaiset fyysikot Luokka:Suomalaiset insinöörit Luokka:Suomalaiset professorit Luokka:Aalto- yliopiston professorit Luokka:Vuonna 1976 syntyneet Luokka:Elävät henkilöt
Ilmari Reunamäki

Ilmari Reunamäki on suomalainen toimittaja, joka on työskennellyt vuodesta 2024 lähtien Yle Uutisten Yhdysvaltain-kirjeenvaihtajana. Reunamäki aloitti työt Ylen ulkomaantoimituksessa vuonna 2022. Tätä ennen hän toimi toimittajana The Ulkopolitist -verkkolehdessä ja teki töitä harjoittelijana muun muassa Suomen Washingtonin- sekä Yhdysvaltain Helsingin-suurlähetystöissä. Reunamäki on valmistunut filosofian maisteriksi Tampereen yliopiston historian tutkinto- ohjelmasta vuonna 2020. Hän suoritti opintojensa aikana vaihtovuoden Chicagossa ja hänen pro gradu -tutkielmansa käsitteli Yhdysvaltain sisällissotaa. == Lähteet == Luokka:Syntymävuosi puuttuu Luokka:Suomalaiset toimittajat Luokka:Ulkomaankirjeenvaihtajat Luokka:Elävät henkilöt
AOP

AOP voi tarkoittaa seuraavia: * AOP, aspect-oriented programming, aspektiohjelmointi * AOP, Appellation d’origine protégée, Sveitsissä nimisuojatuissa elintarvikkeissa käytetty merkintä.
Johannes Carpén

Johannes Rafael Carpén (27. heinäkuuta 1889 Kittilä – 12. helmikuuta 1954 Virolahti) oli suomalainen lääkäri, joka sai lääkintöneuvoksen arvonimen.Kuka kukin oli Viitattu 25.10.2024. ==Henkilöhistoria== Carpénin vanhemmat olivat rovasti Frans Alfred Carpén ja Augusta Katarina Hermanson ja puoliso vuodesta 1926 sairaanhoitaja Terttu Vilma Thuneberg, kunnallisneuvos Otto Thunebergin tytär. Carpén tuli ylioppilaaksi 1907 ja valmistui filosofian kandidaatiksi 1913 ja maisteriksi 1917 sekä lääketieteen kandidaatiksi 1919 ja lisensiaatiksi 1926. Hän oli Hämeenkyrön kunnanlääkäri 1926–1931 ja Virolahden kunnanlääkäri 1931–1954. Mannerheimin lastensuojeluliiton kouluylilääkäri Carpén oli 1935–1936. Hän oli myös liiton liittoneuvoston jäsen 1951–1954, Suomen Punaisen Ristin Viipurin piirihallituksen jäsen 1937–1945 ja Kymen läänin piirihallituksen jäsen ja varapuheenjohtaja 1945–1951. Suomen Lääkäriliiton luottamusneuvostom jäsen Carpén oli 1945–1954 ja valtuuskunnan jäsen 1950–1954 sekä Suomen kunnanlääkäriyhdistyksen johtokunnan jäsen 1935–1946 ja Suomen kunnallisen terveydenhoitoyhdistyksen hallituksen jäsen vuodesta 1938. Hän oli myös Virolahden kunnanvaltuuston jäsen 1946–1954, toimien valtuuston varapuheenjohtajana 1951–1954. Carpén sai lääkintöneuvoksen arvonimen 1950. (ei-vapaa) ==Julkaisuja== * Maalaiskuntain yleisen terveydenhoidon käsikirja, Helsinki: Otava, 1945, kirj. Severi Savonen, avustajat Aulis Apajalahti, Toivo Salmi, Johannes Carpén ja T. W. Wartiovaara == Lähteet == Luokka:Suomalaiset lääkärit Luokka:Virolahden kunnanvaltuutetut Luokka:Vuonna 1889 syntyneet Luokka:Vuonna 1954 kuolleet
Harald Rose

Harald Rose (s. 14. helmikuuta 1935) on saksalainen fyysikko, joka on toiminut professorina Darmstadtin teknillisessä yliopistossa. Hänen kehitystyönsä on parantanut elektronimikroskooppien erotuskykyä merkittävästi. Rose on julkaissut yli 200 vertaisarvioitua tieteellistä artikkelia, ja hänen nimissään on 105 patenttia. Rose on työskennellyt yhdessä Maximilian Haiderin ja Knut Urbanin kanssa vuodesta 1990. Rose kehitti teorian elektronimikroskoopin objektiivin palloaberraation korjaamiseksi. Haider rakensi prototyypin jossa teoriaa sovellettiin ja Urban kehitti siitä toimivan laitteen. Työn seurauksena läpäisyelektronimikroskoopin erotuskyky parani atomien kokoluokkaan. Haider, Rose ja Urban saivat saavutuksestaan Wolfin fysiikan palkinnon vuonna 2011 ja Kavlin palkinnon nanotieteestä vuonna 2020. == Lähteet == Luokka:Saksalaiset fyysikot Luokka:Vuonna 1935 syntyneet Luokka:Elävät henkilöt
Rahotep

Rahotep oli Thebassa hallinnut 17. dynastiaan kuulunut faarao, joka hallitsi noin 1580–1576 eaa. tai 1616–1613 eaa. Hänen valtaistuinnimensä oli Sekhemre Wahkhau. Hän oli luultavasti 17. dynastian ensimmäinen faarao. Rahotep mainitaan Koptoksen ja Abydoksen steeloissa sekä Karnakin kuningasluettelossa. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Sebald

Sebald tarkoittaa muun muassa seuraavia: * W. G. Sebald (1944–2001), saksalaissyntyinen kirjailija ja kirjallisuudentutkija * Sebaldus Heyden, Sebald Hayd, (1499–1561), saksalainen kanttori, rehtori ja virsirunoilija * St. Sebald, myös Sebalduskirche, keskiaikainen kirkko Baijerissa Nürnbergissä Luokka:luettelot henkilöistä sukunimen mukaan
Knut Urban

Knut Urban (s. 25. kesäkuuta 1941) on saksalainen fyysikko. Hänen kehitystyönsä on parantanut elektronimikroskooppien erotuskykyä merkittävästi. Lukion jälkeen Urban oli työharjoittelussa Siemensillä ennen kuin pääsi Stuttgartin yliopistoon lukemaan fysiikkaa. Hänen ohjaajansa Alfred Seeger oli osallisena myös Max Planck -instituutin elektronimikroskoopin hankinnassa, ja sitä kautta Urban tutustui laitteen kehittäjiin. Urban on työskennellyt yhdessä Harald Rosen ja Maximilian Haiderin kanssa vuodesta 1990. Rose kehitti teorian elektronimikroskoopin objektiivin palloaberraation korjaamiseksi. Haider rakensi prototyypin jossa teoriaa sovellettiin ja Urban kehitti siitä toimivan laitteen. Työn seurauksena läpäisyelektronimikroskoopin erotuskyky parani atomien kokoluokkaan. Haider, Rose ja Urban saivat saavutuksestaan Wolfin fysiikan palkinnon vuonna 2011. ja Kavlin palkinnon nanotieteestä vuonna 2020. == Lähteet == Luokka:Saksalaiset fyysikot Luokka:Vuonna 1941 syntyneet Luokka:Elävät henkilöt
Kavlin palkinto

Kavlin palkinto on Norjassa vuonna 2005 perustettu tiedepalkinto. Siihen kuuluu kultamitali ja miljoona Yhdysvaltojen dollaria. Palkinto jaetaan joka toinen vuosi astrofysiikan, nanotieteen ja neurotieteen aloilla kunnostautuneille tutkijoille. Palkinto on saanut nimensä norjalais- yhdysvaltalaiselta liikemieheltä ja hyväntekijältä Fred Kavlilta (1927–2013). == Lähteet == Luokka:Tieteen ja tekniikan palkinnot Luokka:Norjalaiset palkinnot
Picassosimppu

Picassosimppu (Rhinopias aphanes) on skorpionisimppuihin kuuluva kalalaji. Lajia tavataan trooppisen Tyynenmeren riutoilla. == Koko ja ulkonäkö == Picassosimppu kasvaa suurimmillaan noin 25 cm pitkäksi. Ruumiinrakenteeltaan laji on tukevahko ja suuripäinen. Kalan päässä ja evissä on useita lonkeromaisia haarautuvia ulokkeita ja ruumiissa on useita iholiuskoja. Selkä-, rinta- ja peräevien piikit ovat yhteydessä myrkkyrauhaseen. Picassosimpun väri vaihtelee huomattavasti, ja kala voi olla ruskea, vihreä, keltainen, vaaleanpunainen tai lähes musta. Ruumiissa on tumma sokkelokuvio. == Levinneisyys ja elintavat == Picassosimppua esiintyy Australian luoteisosan, Papua-Uuden-Guinean, Uuden-Kaledonian ja Vanuatun läheisyydessä. Laji liikkuu yksittäin matalilla ja kivikkoisilla koralliriutoilla. Sen ravintoa ovat kalat ja äyriäiset. Picassosimppua voidaan pitää akvaarioissa. == Lähteet == Luokka:Skorpionisimput
Keiskan koulu

Keiskan koulu on suomenkielinen peruskoulu Oulun Haukiputaan Keiskassa. Oulun kouluverkkoselvityksessä vuonna 2016 päätettiin, että Keiskan yksikkö jatkaa Haukiputaan koulun yksikkönä. Osana Haukiputaan koulua Keiskassa on luokat 1–4. Vuonna 2022 koulun oppilasmäärä oli 57 ja opetushenkilöstöä 3+1. Koulun tiloista luopumista on harkittu jo kouluverkkoselvityksen yhteydessä. Suuremman koulun yksikkönä lakkauttaminen ei edellytä lakkautuspäätöstä. Oulun kaupunginvaltuusto päätyi vuonna 2023 esittämään Keiskan yksikön lopettamista ja oppilaiden siirtämistä Haukiputaan kouluun syksyksi 2025. Haukiputaan kunnanvaltuusto teki päätöksen Keiskan kansakoulun perustamisesta vuonna 1928. Koulurakennus valmistui seuraavana kesänä. Syyslukukaudella 1929 rakennus otettiin ylä- ja alakoulun käyttöön. == Lähteet == Luokka:Oulun peruskoulut Luokka:Haukipudas (kaupunginosa)
Peter Popluhár

Peter Popluhár (s. 16. kesäkuuta 1993 Bratislava, Slovakia) on slovakialainen tubettaja, sisällöntuottaja ja kirjailija. Hänet tunnetaan myös nimellä PPPeter, joka on hänen Youtube-kanavansa nimi. Kanavan hän on luonut lokakuussa 2015. Lokakuussa 2024 kanavalla on noin miljoona tilaajaa. Hän tunnetaan etenkin matkailuaiheisista videoistaan. Hän on tehnyt videosarjoja muun muassa omasta kotimaastaan Slovakiasta, parhaimmin ja huonoimmin arvioiduista ravintoloista ja hotelleista ja Afrikan matkoistaan, jonka myös Slovakian yleisradioyhtiö RTVS lähetti vuonna 2018. Vuonna 2020 Popluhár esiintyi yhdysvaltalaisen Geography Now -tubettajan Slovakia-aiheisessa jaksossa. Vuonna 2023 Popluhár julkaisi englanninkielisen käännöksen kirjastaan, jossa hän kertoo matkoistaan. Vuonna 2024 hän julkaisi sarjan Kiinan matkastaan. == Teokset == * All the Places I Didn't Die: The Funniest Travel Diary (Kde všade som (ne)zomrel, Ikar 2018), Omakustanne 2023 * Ako (ne)prežiť mladosť - Príbehy príšerných rozhodnutí, Ikar 2021 == Lähteet == Luokka:Tubettajat Luokka:Slovakialaiset kirjailijat Luokka:Elävät henkilöt Luokka:Vuonna 1993 syntyneet
Daniel Hagari

Daniel Hagari (; s. 1976) on israelilainen kontra-amiraali ja Israelin puolustusvoimien tiedottaja vuodesta 2023. Hän on toiminut myös merivoimien Shayetet 13 -yksikön komentajana. ==Elämäkerta== Hagari aloitti sotilasuransa vuonna 1995 Israelin merivoimien Shayetet 13 -erikoisjoukoissa. Vuosina 2012–2014 hän työskenteli silloisen Israelin puolustusvoimien komentajan Benny Gantzin toimistopäällikkönä ja vuosina 2016–2019 Gantzin seuraajan Gadi Eisenkotin apulaisena. Myöhemmin hänestä tuli Shayetet 13:n komentaja ja laivasto-operaatioiden päällikkö. Sotilasarvoltaan Hagari on kontra-amiraali. Hagarista tuli Israelin puolustusvoimien tiedottaja Ran Kochavin seuraajana 22. maaliskuuta 2023. Hagari oli ennen nimitystään suhteellisen tuntematon henkilö julkisuudessa. Hän on kuitenkin esiintynyt julkisuudessa lukuisisa kertoja Hamasin hyökättyä Israeliin 7. lokakuuta 2023 ja Israelin aloitettua sotatoimet järjestöä vastaan. ==Yksityiselämä== Hagari on opiskellut Tel Avivin yliopistossa filosofiaa, diplomatiaa ja maanpuolustusta. Hagari on naimisissa ja hänellä on neljä lasta. ==Lähteet== Luokka:Vuonna 1976 syntyneet Luokka:Elävät henkilöt Luokka:Israelilaiset sotilaat
Maveric Lamoureux

Maveric Lamoureux (s. 13. tammikuuta 2004 Laval, Quebec, Kanada) on kanadalainen jääkiekkoilija. Hänen pelipaikkansa on puolustaja ja hän laukoo oikealta. Lamoureux edustaa NHL-joukkue Utah Hockey Clubia. Ennen NHL-uraansa Lamoureux pelasi QMJHL-juniorisarjassa Drummondville Voltigeursin joukkueessa. Arizona Coyotes varasi hänet ensimmäisellä kierroksella 29. varausvuorolla vuoden 2022 NHL:n varaustilaisuudessa. Lamoureux on pelannut yhden NHL:n runkosarjan ottelun ilman tehopisteitä lokakuuhun 2024 mennessä. == Lähteet == Luokka:Kanadalaiset jääkiekkoilijat Luokka:Utah Hockey Clubin pelaajat Luokka:Arizona Coyotesin varaamat pelaajat Luokka:Vuonna 2004 syntyneet Luokka:Elävät henkilöt
Pyrroliini

Pyrroliinit eli dihydropyrrolit ovat kolme isomeerista heterosyklistä typpiyhdistettä (1-, 2-, ja 3-pyrroliini), jotka poikkeavat toisistaan yhden kaksoissidoksen sijainnin verran. Niiden molekyylikaava on C4H7N ja moolimassa 69,11 g/mol. Pyrroliinejä voidaan valmistaa aromaattisesta pyrrolista hydraamalla. Ne ovat pyrrolin ja pyrrolidiinin välimuotoja. 1-pyrroliini on syklinen imiini, kun taas 2-pyrroliini ja 3-pyrroliini ovat amiineja. 3-pyrroliini (2,5-dihydropyrroli) on kirkasta, väritöntä tai vaalean kellertävää, helposti syttyvää ja voimakkaasti emäksistä syövyttävää nestettä. Sen kiehumispiste on 90-91 °C. ==Pyrroliinit== 1-pyrroline.svg|1-Pyrroliini 2-pyrroline chemical structure.svg|2-Pyrroliini 3-pyrroline chemical structure.svg|3-Pyrroliini ==Pyrroliinijohdannaisia== Yhdisteitä, jotka sisältävät pyrroliinirenkaan, ovat mm. * 2-asetyyli-1-pyrroliini, aromiaine joka antaa vastaleivotulle leivälle luonteenomaisen tuoksun * Tienamysiini, beetalaktaameihin kuuluva antibiootti * Pyrrolysiini, harvinainen aminohappo * Porfyriini, joka koostuu vuorottelevista pyrroli- ja pyrroliinirenkaista, joita yhdistävät metiinisillat (=CH-) ==Katso myös== * Pyrroli, aromaattinen heterosyklinen amiini. * Pyrrolidiini, syklinen amiini. ==Lähteet== Luokka:Amiinit Luokka:Heterosykliset typpiyhdisteet